b'\n_START_ARTICLE_\nLauvdal\n_START_PARAGRAPH_\nLauvdal er ei bygd som ligger i Bygland kommune langs riksvei 9 p\xc3\xa5 \xc3\xb8stsiden av Byglandsfjorden i Aust-Agder. Bygda ligger 6 km s\xc3\xb8r for Bygland sentrum og tilh\xc3\xb8rer Bygland sokn. Lauvdal ligger i s\xc3\xb8rhallet ned mot fjorden og er et prioritert kulturlandskap i Bygland kommune. Mange fornminner viser at det har v\xc3\xa6rt bosetting her i sv\xc3\xa6rt lang tid. Blant annet er det funnet en spydspiss med s\xc3\xb8lvinnlegg. Den er sendt til et museum i Oslo._NEWLINE_Tidligere har det v\xc3\xa6rt vanlig \xc3\xa5 drive med sauer og kyr, men i dag er bare to b\xc3\xb8nder igjen. Per 1. januar 2011 er folketallet i bygda p\xc3\xa5 32 personer.\n_START_SECTION_\nHusmannsplassen Hagen\n_START_PARAGRAPH_\nLengst nord p\xc3\xa5 Lauvdal ligger husmannsplassen Hagen. Den ble fraflyttet p\xc3\xa5 1960-tallet og har f\xc3\xa5tt st\xc3\xa5 ur\xc3\xb8rt etter det. I dag er den en del av Setesdalsmuseets bygningsmasse. Den ligger ved riksvei 9s gamle tras\xc3\xa9 gjennom bygda.'